Mazurek, Milan, poslanec NR SR (2022-02-11):
Ja sa musím priznať, že osobne vôbec nechápem, pán Svrček, načo ste s týmto návrhom tu prišli. Prišli ste tu s ním preto, aby ste uspokojili opozíciu? Prišli ste tu s ním preto, aby ste uspokojili svojich voličov, ktorých masovo strácate? Nie preto, čo robí opozícia, ale preto, čo robíte vy ako hnutie? Vám dvom ako predkladateľovi a spravodajkyni, pánovi Svrčekovi a Hajšelovi, skutočne ide ku cti, že ste hlasovali proti tej zradcovskej dohode s USA a že ste hlasovali proti okupácii našej vlasti, to jednoznačne. Ale keď sa pozrieme na hnutie SME RODINA ako celok, tak vidíme politiku obyčajného odporného chameleónstva. Pretože mi nikto nemôže nahovoriť, že napríklad váš predseda Boris Kollár, pán zdržanlivý, si nevie urobiť názor na niečo tak zrejmé, ako je dohoda s USA. Všetci dobre vieme, že tu došlo k odpornému politickému obchodu, tak ako dochádza pri tomto návrhu zákona, pri tejto zmene ústavy. Jednoducho ste chceli pred voličmi vyzerať tak, že naše hnutie poskytuje ľudí, ktorí sú proti okupácii Slovenska americkou armádou. Poskytujeme ľudí, ako je pán Svrček, ktorý sa verejne, dokonca v alternatívnych médiách vyjadruje, že táto zmluva pre Slovensko nič dobré neprinesie, ale na druhú stranu zobchodujeme túto tému tak, že poskytneme dostatočný počet poslancov na to, aby okupácia Slovenskej republiky mohla začať, a pán predseda tohto hnutia sa jediný zdrží. A takto je to aj s týmto politickým sľubom. Po tom, čo prezidentka Slovenskej republiky odporne zmarila referendum o predčasných voľbách s otázkou, na ktorú sa tu viacerí obraciate, ale to je otázka, ktorá tu už bola predtým dvakrát v rôznych iných referendách. Po tom, čo dala na Ústavný súd 600-tisíc podpisov občanov Slovenskej republiky, ktorí sa už nemohli pozerať na to, čo táto vaša odporná fašistická vláda robí, tak potom ako huby po daždi narástli výroky jednotlivých koaličných predsedov – Richarda Sulíka, Borisa Kollára, dokonca aj Igora Matoviča – o tom, ako si občania zaslúžia mať možnosť ukončiť vašu odpornú totalitnú vládu referendom. Všetci títo predsedovia vrátane vášho sa predbiehali v tom, ako občania majú mať právo na toto referendum, a dokonca Igor Matovič sa tvrdo obul do prezidentky Slovenskej republiky s tým, že pošliapala vôľu, názor a hodnoty týchto občanov, týchto 600-tisíc ľudí, ktorí podpísali petíciu za referendum. A tak ste povedali, že budete podporovať to, aby občania mali túto možnosť, a keď ste mali niečo predložiť, trvalo to celý polrok a potom ste tu prišli s týmto návrhom, pán Svrček. Na čo je to dobré? Občania Slovenskej republiky musia vidieť a počuť, že vy ste nenavrhli pre ľudí možnosť ukončiť vašu totalitnú, fašistickú, odpornú, zradcovskú vládu. Vy ste navrhli možnosť od roku 2024, to znamená po konci volebného obdobia tejto totalitnej vlády, ľuďom v referende rozhodnúť o predčasných voľbách. Na čo je to dobré? Ľudia nepotrebujú ukončovať hypotetickú vládu niekedy v vzdialenej budúcnosti. Ľudia potrebujú ukončiť vašu vládu. Dve tretiny vašich voličov, pán Svrček, chce ukončiť túto vládu. Chce predčasné voľby. Reálne nechce, aby ste vládli, pán Svrček! Dve tretiny voličov SME RODINA nechce, aby ste vládli, pretože vidia, čo sa na Slovensku deje. Pretože po tom, čo ste tu tento týždeň predviedli, keď ste zradili Slovensko a takto na tácke ste ho odovzdali do rúk americkej armády, ktorá tu získala absolútne nadpráva, úplne iné ako ostatné štáty, ktoré majú s týmito Američanmi zmluvu, už nikto normálny a nikto príčetný nemôže rešpektovať to, že táto vláda pracuje pre ľudí. Ani sa tak netvárte! Nehrajte sa na to, že táto vláda chce dobre občanom Slovenskej republiky! Ľudia vás prekukli, precitli a nechcú vás! Nechcú vás. A vy sa bojíte, držíte sa ako kliešte toho poslaneckého mandátu, lebo sa bojíte, že už nikdy v živote tu zvolení nebudete. A to sa vzťahuje predovšetkým na tieto hlasovacie zariadenia, týchto pročkovcov z hnutia, nie, pardon, z kultu OĽANO. Týchto pročkovcov (zaznievanie gongu), ktorí sú viac-menej len hlasovacími zariadeniami, ktorí nemajú slobodnú vôľu, ktorí nemajú problém cez svojho predsedu tej eseročky, toho kultu, tej zbošťovanej osoby, ktorej sa klaňajú, ktorého zbožňujú, ku ktorému sa modlia, Igorovi Matovičovi, cez túto osobu verejne povedať, áno, občania majú mať právo na to, aby sa rozhodli o predčasných voľbách, ale my im ho nedáme. My im ho nedáme, pretože my to síce povieme, ale potom im ukážeme prostredník, pretože taká je celá politika tejto vlády. Sľubujeme, sľubujeme a potom sa na vás vykašleme. To robíte opakovane, kontinuálne celé toto volebné obdobie. Celé toto volebné obdobie vláda pracuje len na tom, aby ľuďom život zhoršila, aby ľudí dostala na dno, aby ľudí pripravila o ich slobody a ešte aby slovenskú vlasť predala do rúk americkej armády. A vy s tým súhlasíte, pán Svrček! Vy to dobre viete, že mám pravdu, pretože si to taktiež myslíte. Pretože vám taktiež vadí, čo táto vláda robí. Inak by ste do médií také zásadné vyhlásenia o tej zradcovskej zmluve s USA nikdy nemohli dať. Tak sa potom pýtam, prečo ste sa prepožičali na túto špinavú, falošnú hru Borisa Kollára. Prečo ste sa prepožičali na to, že dávate ľuďom falošnú nádej, že im poviete, my ako hnutie vám predložíme návrh, vďaka ktorému zmeníme ústavu tak, aby ste sa v referende mohli vyjadriť, či chcete predčasné voľby? Nie, vy im tú nádej nedávate, ale do roku 2024 niečo sľubujete, čo im je už dnes na dve veci. Rozumiete? Čo majú ľudia z toho, že budú môcť v referende povaliť nejakú budúcu vládu, ktorej nikto nevieme, aké bude mať zloženie? Keď táto vláda je problém, keď táto vláda drví Slovensko, keď táto vláda im oberá práva a keď táto vláda likviduje suverenitu našej vlasti. Táto vláda je problém, vy ste problém a vás sa ľudia chcú zbaviť. A vy to cítite, vy to chápete a najhoršie na tom je, že všetky morálne argumenty, všetky argumenty o retroaktivite si strčte pekne niekde za klobúk, pretože jediný vzorec, jediná rovnica, ktorá tu vychádza, je, ak sa nebojíte skladať účty za svoju politickú prácu, poďte do referenda o predčasných volieb. Ak nemáte strach, že občania Slovenskej republiky po tom, čo ste tu dva roky predvádzali, vás opätovne zvolia, pretože budú presvedčení, že táto strana, toto hnutie, napríklad ten kult OĽANO intenzívne a radikálne zastupovalo moje záujmy, bojovalo za to, aby som mal lepší život, pracovalo pre to, aby sa mi žilo lepšie, aby boli moje práva chránené, aby som mohol žiť v spravodlivom, bezpečnom a prosperujúcom štáte. No tak ho ľudia zvolia, nie? Občania tieto strany zvolia, možno zvolia aj ten kult, keď je taký dobrý. Ale tá rovnica je jednoduchá, ako hovorím, vy sa bojíte ísť do volieb, vy sa bojíte predložiť účty občanom Slovenskej republiky, pretože viete, že by ste fatálne, fatálne pohoreli v týchto voľbách. A nikto sa tomu nemôže diviť, ani vy sa tomu nedivíte, veď keď už dve tretiny vašich voličov nechce, aby ste vládli, tak o čo asi ide? O čo asi ide? Ja viem, že tie funkcie sú pre vás zaujímavé, možno je pre vás zaujímavé dať si posteľ do kancelárie predsedu Národnej rady, ale občania Slovenskej republiky potrebujú reálne výsledky. Oni potrebujú, aby tá vláda pracovala pre nich, nie, aby si predseda Národnej rady niekde užíval. Rozumiete, oni potrebujú, aby sa Slovensko menilo k lepšiemu, a nie, aby ste sem ťahali cudzích vojakov. Ja po tomto politickom obchode, ktorý urobilo hnutie SME RODINA, už nemôžem mlčať v tom zmysle, aby som sa tváril, že vy ste iní ako ten zvyšok koalície. Pretože vy viete dobre, že to tak bolo, vy sám osobne to viete. A vaše svedomie vás v tomto nepustí. A znovu sa preto pýtam: Načo ste sa na toto prepožičali? Vy dobre viete, že tu žiadna retroaktivita nehrá rolu, máte to nález Ústavného súdu, ktorý práve tento návrh ponúka, ktorý práve toto hovorí: Chcete referendum o predčasných voľbách? Tak práve takto zmeňte ústavu! A ten návrh tu máte, akurát s platnosťou od roku ´24, čo je ľuďom, znovu prízvukujem, na dve veci. Tak sa pýtam: Chcete tie predčasné voľby, alebo chcete pred ľuďmi hrať divadlo? Ani možno nemusíte chcieť predčasné voľby, kľudne si vládnite, ale dajte ľuďom možnosť, aby oni rozhodli, či tie predčasné voľby budú. Len im dajte možnosť referenda, to je celé, čo chcú. Máte na to 600-tisíc podpisov a ja sa tu nebudem hrať na takého matematika ako Pročko, ktorý vyjadril, že 900-tisíc ľudí podporuje opozíciu a 4 milióny 100-tisíc podporuje ich. To je, to je neuveriteľné, ten už musí byť na silných tabletkách, keď tu toto dokáže povedať. Toto mu ani vy neveríte, tomu neverí nikto, tomu neverí ani on, no, možno on hej, zase aby som nepreháňal. Čiže, panie poslankyne, páni poslanci, keby sa teraz hlasovalo, tak tu asi referendum vyhlásime, lebo opozícia tu má väčšinu v tomto pléne, ale tak je piatok doobeda, nehlasuje sa, tak netreba chodiť do parlamentu. Ale každopádne znovu, a to je taká moja finálna otázka, možno celý zmysel tejto rozpravy, pán Svrček, načo to bolo dobré? Tak dajte návrh taký, ktorý splní vaše sľuby alebo sa tu zaviažte, že v druhom čítaní, keď už ste to teraz takto pokazili, to zmeníte tak, aby to bolo v súlade s tým, čo Boris Kollár ľuďom sľúbil, alebo proste to rovno stiahnite, to nemá vôbec žiaden zmysel. Načo to je dobré, načo je dobré proste ľuďom niečo sľúbiť a potom sa im jednoducho vykadiť na hlavu? Veď keď ste schopní dodržať svoje sľuby, tak proste buď zahlasujte za ten druhý ústavný zákon, alebo tu dajte verejný prísľub, no, tak vaše verejné prísľuby vieme, na čo sú v týchto chvíľach, ale dajte verejný prísľub, vy ako osobne napríklad, keď si stojíte za slovom, však ja to rešpektujem, dajte verejný prísľub, že budete v druhom čítaní meniť tento zákon tak, aby ľudia mohli v tomto volebnom období rozhodnúť o predčasných voľbách. A keď to bude v rozpore s nejakou retroaktivitou, keď to tak bude, tak to posúdi Ústavný súd potom. Ústavný súd bude mať finálne schválený nejaký zákon, ktorý môže posudzovať. Veď dobre, ale nie tak, že vy dnes poviete, že my musíme získať posúdenie Ústavného súdu. Ako ho chcete získať? Veď dajte taký zákon, aký má byť, a keď to Ústavný súd zamietne, tak potom uvidíme. Ale vidíme to stanovisko Ústavného súdu, ktoré práve toto navrhuje, takto do toho choďte, takto to urobte a takto môžete dať ľuďom tú možnosť. Máte tu dokonca stanovisko prezidentky, americkej prezidentky, ktorá je tu na Slovensku, ktorá povedala, že zmeňte tú ústavu a ja to referendum vyhlásim. Lebo to bude super, ona zrazu rešpektuje vôľu národa ukrajinského, amerického, slovenského nie. Lebo keď väčšina Slovákov nechce zmluvu, čo tam po tom, ja to nedám na Ústavný súd. A prečo to nedala na Ústavný súd? Lebo ona sa bojí toho, že by to bolo neústavné? Nie, veď predsa je to v súlade s ústavou, ako povedala. Práve naopak, pretože tá zmluva musela hladko prejsť. Bola tu položená taká rečnícka otázka, ja som si na ňu dal odpoveď. Prečo asi Zuzana Čaputová odmietla vyhlásiť to referendum o predčasných voľbách, prečo naťahovala čas a prečo potrebovala to dať posúdiť Ústavnému súdu? No presne kvôli tejto zmluve, aby v expresnom konaní už nemusela dávať návrh na Ústavný súd a aby táto zradcovská okupačná zmluva, ktorú títo vlastizradcovia z tohto kultu predovšetkým OĽANO, k SaS-ke sa nevyjadrujem, to je úplne iná dimenzia, aby títo vlastizradcovia mohli túto zmluvu odhlasovať a mohla ju ratifikovať expresne. Ja som čakal, že už tu bude pri vrátnici s perom nachystaná, rýchlo, dajte mi to podpísať, už to ratifikovali. To je svetový unikát, aby prezidentka po pár hodinách od hlasovania v parlamente rýchlo podpisovala bilaterálnu zmluvu s USA, ktorej dá do rúk dve slovenské letiská, absolútne nadpráva. Rozumiete, veď iba úplný blbec by nevidel, o čo tu ide, iba úplný blbec! Teraz už majú úlohu splnenú, Amerika je spokojná a sú jednoducho vysmiati a vy teraz tu hráte toto divadlo. A jasné, že my ako opozícia sme rozčúlení, jasne, že sme tu, a jasne, že vás kritizujeme, lebo veď vy vidíte, že v národe to vrie, vy vidíte, tu teraz plačú títo poslanci OĽANO. Včera ma zastavila pani poslankyňa Garstková, že prečo ja jej organizujem protest pred domom. Ja jej nič neorganizujem pred domom, mne je úplne ukradnuté, ale chápem, prečo ľudia chcú protestovať pred ich domami, veď ich zradili, zapredali ich vlasť, spáchali vlastizradu v tejto budove. Prečo teraz nariekajú a chodia za opozíciou, vedome a s plným pochopením toho, čo idú robiť, slobodne sa rozhodli za to, že idú predať Slovensko Amerike. Tak teraz, keď nariekate, že vás občania nechcú a že vás nenávidia, že chcú protestovať pred vašimi domami, tak nariekajte tým občanom. Povedzte im, že hrdo stojíte za tým, za čo ste hlasovali, ale nenariekajte opozícii. My len upozorňujeme na to, čo robíte. Takže, pán poslanec, jediný zmysel, ako sa v podstate dostať z tohto zákona, ako naplniť sľub Borisa Kollára, je, že tu dáte verejný prísľub, že ak to prejde do druhého čítania, čo je veľmi veľká pochybnosť, lebo tento kult síce niečo povie, ale potom jeho zbožštená osoba alebo ako by sme to nazvali, ten bôžik Igor Matovič, ten, tá modla ich, ten proste chorý magor, ten keď proste povie, že nie, tak sa hlasovať nebude. Takže keď to prejde do druhého čítania a vy dáte pozmeňovák, že to bude platiť na toto volebné obdobie, to je jediný zmysel, ako sa vôbec z tejto situácie dostať.